open-index/open-wikipedia-markdown huggingface dataset:
দিওয়ানি মাস্তানি

"**দিওয়ানি মাস্তানি**" () বলিউড ব্লকবাস্টার চলচ্চিত্র দিওয়ানি মাস্তানির একটি জনপ্রিয় গান। চলচ্চিত্রটি ২০১৫ সালে মুক্তি লাভ করে। গানটির সুরকার হলেন সঞ্জয় লীলা বানসালী এবং গানটিতে কণ্ঠ দেন শ্রেয়া ঘোষাল।গানটি রেকর্ডের সময় কোরাসে ছিলেন গণেশ চন্দনশিব, মুজতবা আজীজ নাযা, আলতামাশ ফরিদি, ফারহান সাবরি। 
মুূলত গানটি লিখেছেন সিদ্ধার্থ গরিমা, তবে গানটির মারাঠি সংস্করণ লিখেছেন গণেশ চন্দন শিব এবং কাউয়ালি সসংস্করণ লিখেছেন নাসির ফারায।

## তথ্যসূত্র

## বহিংঃ সংযোগ
* iTunes
* Google Play
* Online streaming at Saavn
* Online streaming at Gaana 
* Online streaming at Saavn of Tamil version
* Online streaming at Saavn of Telugu version

বিষয়শ্রেণী:হিন্দি গান
বিষয়শ্রেণী:শ্রেয়া ঘোষালের গান
বিষয়শ্রেণী:তেলুগু ভাষার গান
বিষয়শ্রেণী:হিন্দি চলচ্চিত্রের গান
বিষয়শ্রেণী:চলচ্চিত্রের গান
বিষয়শ্রেণী:২০১৫-এর গান
বিষয়শ্রেণী:তেলুগু চলচ্চিত্রের গান
আলু বোখারা

**আলু বোখারা** (বৈজ্ঞানিক নাম: *Prunus × domestica*) () অর্থাৎ **ইউরোপীয় পাল্ম** রোসাসে (Rosaceae) পরিবারের সপুষ্পক ফলজ উদ্ভিদের একটি প্রজাতি। এটি পর্ণমোচী বৃক্ষ, ইংরেজিতে প্লাম হিসাবে পরিচিত, যদিও সমস্ত প্লাম এই প্রজাতির অন্তর্ভুক্ত নয়। গ্রিনেজেজ এবং মনাক্কা *P. domestica* উপ-প্রজাতির অন্তর্ভুক্ত। এই সংকর প্রজাতিটি *Prunus spinosa* এবং *Prunus cerasifera*.থেকে সৃষ্টি।

## বর্ণনা
থাম্ব|আলু বোখারা ফল পাকা অবস্থায়
এটি একটি বৃহৎ গুল্ম বা ছোট বৃক্ষ। এটি কাটাযুক্ত গাছ, সাদা ফুল হয়, বসন্তকালে ফোটে। ফলের আকার ডিম্বাকৃতি বা গোলাকৃতি হয়। এটি মশলা জাতীয় ফল হিসেবে বিবেচিত। আলুবোখারা হলো শুকনা পাম ফল। এতে ক্যালরির মাত্রা খুব কম থাকে।

এশিয়া অঞ্চলে অ্যালোভেরা উদ্ভিদ প্রজাতির মানানী, মেথাইল এবং রেড বাট জাতের আলু বোখারা গাছের চাষ হয়ে থাকে । ইউরোপীয় পাল্ম রোসাসে পরিবারের সম্পূরক পলজ উদ্ভিদের একটি প্রজাতি এই আলু বোখারা । প্রথমে ফলটি স্বাদ টক হয় । তবে পাকার পর তা কালো হয়ে মিষ্টি হয়ে যায়। 
## বিস্তৃতি
আলু বোখারা সাধারণত ইরাক, ইরান, পাকিস্তান ও ভারতে জন্মে থাকে। বর্তমানে বাংলাদেশে বাণিজ্যিকভাবে এর চাষ বেশ লাভজনক। তবে ভারতের কাশ্মীর, হিমালয়, পাকিস্তান, আফগানিস্তান এবং ইরানে প্রচুর পরিমাণে চাষ হয়।

## ব্যবহার
পোলাও, বিরিয়ানি, রোস্ট, সালাদ, জ্যাম, জ্যালি, আচার এবং বোরহানিসহ নানা অভিজাত খাবার তৈরিতে আলু বোখারা ব্যবহার হয়। তবে বিরিয়ানি বা পোলাও জাতীয় খাবারে এর ব্যবহার বেশি।

## পুষ্টিগুন
পুষ্টি বিশেষজ্ঞদের মতে ক্যালসিয়াম, আয়রন, পটাশিয়াম, সোডিয়াম এবং ম্যাগনেসিয়াম সমৃদ্ধ আলু বোখারায় রয়েছে ফ্যাট, প্রোটিন, ভিটামিন এ, বি, সি, কে এবং ই। এছাড়াও অ্যালোভেরায় অ্যান্টিঅক্সিডেন্ট রয়েছে যা ক্যান্সারের ঝুঁকি কমায়।

## চিত্রশালা

Plum 2.jpg|আলু বোখারা কাঁচা অবস্থায় ফল হিসেবে খাওয়া হয়
Prunus domestica, Agde 01.jpg
Greengages.jpg
Mirabellen.jpg
Page 14 plum - Imperial Gage, Shropshire Damson, Lombard, Maynard, Yellow Egg.jpg


## তথ্যসূত্র

## বহিঃসংযোগ

বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:ইউরোপের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:পাকিস্তানের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:ইরাকের উদ্ভিদ
বিষয়শ্রেণী:ইরানের উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:প্রুনাস
বিষয়শ্রেণী:ফলদ বৃক্ষ
মস্তানী বাই

**মাস্তানি বাই** (২৯ আগস্ট ১৬৯৯ – ২৮ এপ্রিল ১৭৪০) ছিলেন মহারাজা ছত্রশাল এবং রুহানি বাই বেগমের কন্যা। তিনি ছিলেন মারাঠা সাম্রাজ্যের পেশোয়া (প্রধানমন্ত্রী) প্রথম বাজি রাওয়ের দ্বিতীয় স্ত্রী। মারাঠা ব্রাহ্মণ পরিবারের মধ্যে তার সম্পর্কে প্রশংসা এবং বিতর্ক উভয়ই ছিল আলোচনা বিষয়। তাঁকে নিয়ে উপন্যাস যেমন রচিত হয়েছে তেমনি আবার তাঁকে ঘিরে তৈরি হয়েছে ভারতীয় সিনেমা।

## জীবনী
### প্রারম্ভিক জীবন
মহারাজা ছত্রশাল এবং তার পার্সিয়ান উপপত্নী রুহানি বেগমের ঘরে মস্তানী বাই জন্মগ্রহণ করেন। তার পিতা ছিলেন পান্না রাজ্যের প্রতিষ্ঠাতা।

তিনি এবং তার বাবা প্রণামি সম্প্রদায়ের অনুসারী ছিলেন। এই প্রণামি সম্প্রদায়ে শ্রী কৃষ্ণের ভক্তি উপাসনার উপর ভিত্তি করে একটি হিন্দু সম্প্রদায়। তবে তার মা শিয়া সম্প্রদায় হওয়ায় তিনিও শিয়া ইসলামের একজন অনুসারী ছিলেন।

### বাজি রাও এর সাথে বিবাহ
১৭৭৮ সালে নবাব মুহাম্মদ খান বঙ্গেষ ছত্রশালের রাজ্য আক্রমণ করে তাকে পরাজিত করেন এবং তার রাজধানী অবরোধ করেন। ছত্রশাল গোপনে বাজিরাওকে চিঠি লিখে সাহায্যের অনুরোধ করেন।

তিনি তার অপরূপ সৌন্দর্য,  শিল্পকলা, সাহিত্য এবং রণকৌশলের বিশেষ দক্ষতার জন্য বিশেষভাবে পরিচিত। বাজিরাও তাকে অনেক বেশি ভালবাসতেন কিন্তু বাজি রাওয়ের মা রাধাবাই এবং তার ভাই ছিমাজিয়াপ্পা তাকে সবসময় ঘৃণা এবং অত্যাচার করতেন।

## তথ্যসূত্র

বিষয়শ্রেণী:১৬৯৯-এ জন্ম
বিষয়শ্রেণী:১৭৪০-এ মৃত্যু
বিষয়শ্রেণী:মারাঠা সাম্রাজ্যের নারী
বিষয়শ্রেণী:রাজপুত
বিষয়শ্রেণী:ভারতীয় হিন্দু
বিষয়শ্রেণী:রাজপুত রাজকুমারী
বিষয়শ্রেণী:১৮শ শতাব্দীর ভারতীয় মুসলিম
মহসীন উদ্দীন আহমেদ

**মহসীন উদ্দীন আহমেদ** (জন্ম: অজানা - মৃত্যু: ২৪ সেপ্টেম্বর, ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
মহসীন উদ্দীন আহমেদের জন্ম মুন্সিগঞ্জের শ্রীনগর উপজেলার দামলা গ্রামে। তার বাবার নাম মহিউদ্দীন আহমেদ এবং মায়ের নাম বেগম নুরুন্নাহার। তার স্ত্রীর নাম হোসনে আরা। তাঁদের এক ছেলে ও দুই মেয়ে। 

## কর্মজীবন
পাকিস্তানি সেনাবাহিনীতে চাকরি করতেন মহসীন উদ্দীন আহমেদ। ১৯৭১ সালে কর্মরত ছিলেন চট্টগ্রাম ইস্ট বেঙ্গল রেজিমেন্টাল সেন্টারে। মুক্তিযুদ্ধ শুরু হলে তিনি যুদ্ধে দেন। প্রতিরোধ যুদ্ধ শেষে ভারতে যান। সেখানে তাকে তৃতীয় ইস্ট বেঙ্গল রেজিমেন্টের অন্তর্ভুক্ত করা হয়। বেশ কয়েকটি যুদ্ধে তিনি অংশ নিয়ে যথেষ্ট রণকৌশল প্রদর্শন করেন।

## মুক্তিযুদ্ধে ভূমিকা
১৯৭১ সালের ১৪ অক্টোবর ভোরে সিলেট জেলার অন্তর্গত টেংরাটিলার পাশে ছাতকে থাকা পাকিস্তানি সেনাবাহিনীর শক্ত একটি প্রতিরক্ষা অবস্থানে হামলা চালায় মুক্তিযোদ্ধারা। ছাতকের ঠিক উত্তরে সীমান্ত ঘেঁষে বাঁশতলায় ছিল মুক্তিবাহিনীর ৫ নম্বর সেক্টর হেডকোয়ার্টার। ওই সেক্টরের শেলা সাব-সেক্টরের হেডকোয়ার্টারও ছিল সেখানে। ১২ অক্টোবর মুক্তিবাহিনীর প্রধান এম এ জি ওসমানী বাঁশতলা ক্যাম্প পরিদর্শনে আসেন। তিনি যেদিন বাঁশতলায় যান, তার এক দিন আগে নিয়মিত মুক্তিবাহিনীর তৃতীয় ইস্ট বেঙ্গল রেজিমেন্ট ভারতের তেলঢালা ক্যাম্প থেকে দীর্ঘ পথ পাড়ি দিয়ে সেখানে আসে। কর্নেল ওসমানী তাদের ছাতকে আক্রমণের নির্দেশ দেন। তার নির্দেশ পেয়ে প্রয়োজনীয় রেকি ও পরিকল্পনা ছাড়াই তারা আক্রমণ করেন। মূল আক্রমণকারী দল হিসেবে থাকে আলফা ও ব্রাভো কোম্পানি। আক্রমণের সময় দোয়ারাবাজার হয়ে ওয়াপদার বেড়িবাঁধ ধরে যাতে পাকিস্তানি সেনাবাহিনীর কোনো রি-এনফোর্সমেন্ট না আসতে পারে, সে জন্য টেংরাটিলায় অবস্থান নিয়ে চার্লি কোম্পানিকে কাট অব পার্টি হিসেবে দায়িত্ব পালন করতে বলা হয়। এই কোম্পানির অধিনায়ক ছিলেন মহসীন উদ্দীন আহমেদ। ১৩ অক্টোবর রাতে বাঁশতলা ক্যাম্প থেকে রওনা হন মুক্তিযোদ্ধারা। শেলা সাব-সেক্টরের দেওয়া তথ্য অনুযায়ী সেদিন সকাল পর্যন্ত টেংরাটিলায় পাকিস্তানি সেনাবাহিনী ছিল না। মুক্তিযোদ্ধারা ভোরে টেংরাটিলায় যাওয়া মাত্র পাকিস্তানি সেনাবাহিনীর আক্রমণের মুখে পড়েন। তারা সব কয়টি নৌকার ওপর একযোগে গুলি করতে থাকে। এমন পরিস্থিতির জন্য মহসীন উদ্দীন আহমেদ ও তার দলের মুক্তিযোদ্ধারা প্রস্তুত ছিলেন না। গভীর পানি আর হুড়োহুড়িতে বেশির ভাগ নৌকা ডুবে যায়। অনেক মুক্তিযোদ্ধা সাঁতার জানতেন না। পাল্টা যুদ্ধের বদলে প্রাণ বাঁচানোই তাঁদের জন্য মুখ্য হয়ে পড়ে। যাঁরা সাঁতার জানতেন, তাঁদের অনেকে অস্ত্র ফেলে সাঁতরে নিরাপদ স্থানে যেতে থাকেন। চরম প্রতিকূলতার মধ্যে মহসীন উদ্দীন আহমেদ কয়েকজন মুক্তিযোদ্ধাকে নিয়ে পানির ভেতর থেকেই পাকিস্তানিদের ওপর পাল্টা আক্রমণ করেন। তার সাহসিকতায় অনেক মুক্তিযোদ্ধার প্রাণ বেঁচে যায়। সেদিন মুক্তিবাহিনীর ব্যাপক ক্ষয়ক্ষতি হয়। ২২ জন মুক্তিযোদ্ধা শহীদ ও ২৫-২৬ জন আহত হন। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৮১-এ মৃত্যু
ক্ষমতায়ন (বজ্রযান)

**ক্ষমতায়ন** হল বজ্রযানে একটি পালনীয় আচার যা একজন ছাত্রকে নির্দিষ্ট একটি তান্ত্রিক দৈবী অনুশীলনে সূচনা ঘটায়। এই অনুষ্ঠানের তিব্বতি প্রতিশব্দ হল *ওয়াং* (সংস্কৃত: অভিষেক, তিব্বতি: ওয়াং), যাকে আক্ষরিকভাবে *ক্ষমতা* হিসাবে অনুবাদ করা হয়। এর সংস্কৃত পরিভাষাটি হল *অভিষেক*, যাকে আক্ষরিকভাবে *সিঞ্চন* বা *স্নান* বা *লেপন* হিসাবে অনুবাদ করা হয়। তান্ত্রিক অনুশীলনকে ততক্ষণ কার্যকরী হিসাবে গণ্য করা হয় না, যতক্ষণ না পর্যন্ত একজন যোগ্যতাসম্পন্ন আচার্য অনুশীলনটির সদৃশ ক্ষমতা সরাসরি ছাত্রটির কাছে প্রেরণ করেন। এটিকে দেবতার *মণ্ডল*-এর প্রতি ছাত্রটিকে পরিচয় করানোর দিকে নির্দেশ করা যেতে পারে। একজন ছাত্রের একটি অনুশীলন শুরুর আগে তিনটি আবশ্যকীয় শর্ত হল:
*ক্ষমতায়ন (তিব্বতি: ওয়াং)
*অনুশীলনের একজন অনুমোদনপ্রাপ্ত ধারকের দ্বারা পাঠ্যটির একটি পঠন (তিব্বতি: লাং)
*অনুশীলন বা আচারগুলি পালনের নির্দেশিকা (তিব্বতি: ত্রি)।

ব্যক্তিবিশেষকে অনুশীলনটির নিমিত্ত ক্ষমতায়ন ছাড়া একটি দৈবী অনুশীলনে নিয়োজিত হতে অনুমতি দেওয়া হয় না। একটি ক্ষমতায়ন অনুষ্ঠানের বিশদ বিবরণ প্রায়শই দৈবী অনুশীলনটিতে যুক্ত নির্দিষ্ট আচার অনুসারে গোপন রাখা হয়।

## প্রতিজ্ঞা

ক্ষমতায়ন প্রাপ্তির পর, ছাত্রটি আচার্যের সঙ্গে একটি সময় সংযোগে প্রবেশ করে। অনুশীলনের 'অনুত্তরযোগতন্ত্র' পর্যায়ের স্তরে সময়সমূহ ঐতিহ্যগতভাবে পর্যবেক্ষণের চৌদ্দটি সূত্রকে অবিচ্ছেদ্যরূপে স্থিত করে। বজ্রাচার্য নির্দিষ্ট পরিচালনসমূহ, যেমন: ছাত্রটিকে একটি প্রদত্ত অনুশীলনের কতটুকু সম্পূর্ণ করতে হবে তাও অন্তর্ভুক্ত করতে পারেন।

## প্রক্রিয়া

ক্ষমতায়ন অনুষ্ঠিত করার আচারটিকে চার ভাগে ভাগ করা যায়: 
*'আধার' (তিব্বতি: বাম্পা) বা জল ক্ষমতায়ন
*গুপ্ত (সংস্কৃত: গুহ্য) ক্ষমতায়ন
*প্রজ্ঞা-জ্ঞান ক্ষমতায়ন
*শব্দ, চতুর্থ, বা গুণাগুণ ক্ষমতায়ন

## আরও দেখুন
*অভিষেক
*অধিষ্ঠান
*বংশ (বৌদ্ধধর্ম)
*লাং (বৌদ্ধধর্ম)
*সাধনা
## তথ্যসূত্র

## আরও পড়ুন
* Dhavamony, Mariasusai (1973) *Phenomenology of Religion*  p.&nbsp;187
* Beer, Robert (2004) *The Encyclopedia of Tibetan Symbols and Motifs* 
* Trungpa, Chögyam (1985) *Journey without Goal* 
* Trungpa, Chogyam (1991) *The Heart of the Buddha* 
* Rangdrol, Tsele Natsok (1993) *Empowerment and the Path of Liberation* 
* Kongtrul Lodro Thaye, Jamgon (2005) *The Treasury of Knowledge, Book Six, Part Four, Systems of Buddhist Tantra* 

বিষয়শ্রেণী:তন্ত্র
বিষয়শ্রেণী:বৌদ্ধধর্ম
বিষয়শ্রেণী:তিব্বতী বৌদ্ধ আচার অনুষ্ঠান
ছাতনী ইউনিয়ন

**ছাতনী ইউনিয়ন** বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.২৯।

## ইতিহাস
1971সালে ছাতনী সুইজগেট এ রাজাকার বাহিনীরা একসাথে ৯০০ মানুষ কে  হত্যা করে পাকিস্তানি হানাদার বাহিনী

## ভৌগোলিক অবস্থান ও আয়তন
নাটোর উপজেলা সদর হতে উত্তর-পশ্চিম দিকে অবস্থিত এ ইউনিয়নের মোট আয়তন ৮২৮৭ একর বা ৩৩.৫৪ বর্গকিলোমিটার। এর উত্তরে নলডাঙা উপজেলার বিপ্রবেলঘরিয়া ও পিপরুল ইউনিয়ন, পূর্বে দিঘাপাতিয়া ইউনিয়ন, দক্ষিণে নাটোর পৌরসভা ও তেবাড়ীয়া ইউনিয়ন এবং পশ্চিমে পুঠিয়া উপজেলা।

## প্রশাসনিক এলাকা
ছাতনী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

## জনসংখ্যা
২০১১ সালের আদমশুমারি অনুযায়ী ছাতনী ইউনিয়নের মোট জনসংখ্যা ছিল ৩৬,০২২ জন, যারা ৮,৯০৪ টি পরিবারে বসবাস করে,  যার মধ্যে পুরুষ হল ১৮,০৯১ জন এবং নারী হল ১৭,৯৩১ জন।

## শিক্ষা ও সংস্কৃতি
ছাতনী ইউনিয়নের গড় সাক্ষরতা হার ৫১.৪%। তার মধ্যে নারী শিক্ষার হার ৪৯.০% এবং পুরুষ শিক্ষার হার ৫৩.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

## অর্থনীতি ও যোগাযোগ
ছাতনী ইউনিয়নের অর্থনীতি মূলত কৃষি নির্ভর।

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রাজশাহী বিভাগ

## তথ্যসূত্র

## বহিঃসংযোগ
ছাতনী ইউনিয়ন  — বাংলাদেশ জাতীয় তথ্য বাতায়ন

বিষয়শ্রেণী:নাটোর সদর উপজেলার ইউনিয়ন
প্যালেস রয়েল, মুম্বই

**প্যালেস রয়েল** হল মুম্বই-এর লোয়ার পালে এলেকার আকাশচুম্বী বাড়ি। এই বাড়ি বা আকাশচুম্বীটি যে জমিতে নির্মাণ করা হয়েছে তার মালিক হল শ্রী রাম মিল লিমিটেড।এটি ভারতের-এর মধ্যে প্রথম সুউচ্চ বা আকাশচুম্বী বাড়ি। এটি পরিবেশ বিষয়ে প্লাটিনাম রেটিং পেয়েছে।.

## তথ্যসূত্র

বিষয়শ্রেণী:মুম্বই
বিষয়শ্রেণী:ভারতে নির্মাণাধীন ভবন এবং কাঠামো
বিষয়শ্রেণী:মুম্বইয়ের আবাসিক গগনচুম্বী অট্টালিকা
এএসএস কেমিক্যাল ইন্ডাষ্ট্রিজ

**এএসএম কেমিক্যাল ইন্ডাষ্ট্রিজ লিমিটেড** হচ্ছে বাংলাদেশের একটি রাসায়নিক প্রস্তুতকারী কোম্পানি। এটি গাজীপুর জেলার শেরপুরে অবস্থিত। কারখানাটি  অঞ্চল নিয়ে অবস্থিত। এটি একটি যৌথ মূলধনী কোম্পানি। এটি স্থানীয় বয়ন শিল্পের কারখানাগুলোকে রাসায়নিক পণ্য সরবরাহ করে থাকে।

## ইতিহাস
এই কারখানাটি $৩০ মিলিয়ন মার্কিন ডলার সমমূল্যের অর্থ ব্যয় করে নিমার্ণ করা হয়েছে।

## পণ্য তালিকা
* কষ্টিক সোডা NaOH
* সোডিয়াম হাইড্রোক্সাইড NaOCl
* হাইড্রোজেন পারক্সাইড H2O2
* Calcium hypochlorite (Bleaching powder) Ca(OCl)2
* Hydrochloric Acid HCl
* Chlorinated Paraffin Wax
* ক্লোরিনCl2

## তথ্যসূত্র

## বহিঃসংযোগ

* অফিসিয়াল ওয়েবসাইট

বিষয়শ্রেণী:বাংলাদেশের রাসায়নিক কোম্পানি
বিষয়শ্রেণী:বাংলাদেশের কোম্পানি
মাদুরা প্রণালী

**মাদুরা প্রণালী** হল দক্ষিণ-পূর্ব এশিয়ার একটি প্রণালী।এই প্রণালীটি ইন্দোনেশিয়ার জাভা দ্বীপ ও মাদুরা দ্বীপ-এর মাঝে অবস্থিত।এই প্রণালীটি দ্বীপ দুটিকে পৃথক করেছে। প্রণালীটি পূর্ব জাভা রাজ্যে অবস্থিত।. ওই প্রণালীর মাঝে অবস্থিত দ্বীপ গুলি হল- কাম্বিং, গিলিরাজা, গেনটেং, এবং কেটাপাং ।

সুরামাদু সেতু, হল ইন্দোনেশিয়ার দ্বীর্ঘতম সেতু।এই সেতু ভাজার সুরাবায়া শহর  এবং মাদুরার বাংকালাং এলাকাকে যুক্ত করেছে।
## তথ্যসূত্র

বিষয়শ্রেণী:জাভা
বিষয়শ্রেণী:বৃহৎ সুন্দা দ্বীপপুঞ্জ
আবু বকর (দ্ব্যর্থতা নিরসন)

**আবু বকর** শিরোনামটি নিচের শিরোনামগুলোকে নির্দেশ করতে পারে:

* আবু বকর - মুহাম্মদ এর অন্যতম একজন সাহাবী ও ইসলামের প্রথম খলিফা।
* আবু বকর (সিরাজগঞ্জের রাজনীতিবিদ) -যিনি তৎকালীন খুলনা-১৫ আসনের সংসদ সদস্য ছিলেন।

## আরও দেখুন

* মোহাম্মদ আবু বকর -বীর বিক্রম খেতাবপ্রাপ্ত মুক্তিযুদ্ধে অংশগ্রহণকারী মহান মুক্তিযোদ্ধা।
* আবু বকর সিদ্দিকী (বীর বিক্রম) - মুক্তিযুদ্ধে আংশগ্রহণকারী বীর বিক্রম।
* আবদুর রহমান ইবনে আবি বকর - ইসলামের প্রথম খলিফা আবু বকর এর বড় ছেলে।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
শিবানী কাটারিয়া

thumb|
**শিবানী কাটারিয়া** (জন্ম ২৭ সেপ্টেম্বর ১৯৯৭) একজন ভারতীয় সাঁতারু। ২০১৬ অলিম্পিকে মেয়েদের ২০০ মিটার ফ্রিস্টাইল বিভাগে উনি প্রতিদ্বন্দ্বিতা করেন। ভারতের জাতীয় বেশিরভাগ রেকর্ড ওনার দখলে। ২০০৪ অলিম্পিকের পর উনি ভারতের প্রথম মহিলা অলিম্পিক সাঁতারু।

## তথ্যসূত্র

বিষয়শ্রেণী:ভারতীয় নারী সাঁতারু
বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২০১৬ গ্রীষ্মকালীন অলিম্পিকের সাঁতারু
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয়
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী ভারতীয়
বিষয়শ্রেণী:হরিয়ানার নারী ক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
বালাজি বিশ্বনাথ

** বালাজি বিশ্বনাথ (ভাট)** (১৬৬২–১৭২০), **পেশওয়া বালাজি বিশ্বনাথ** নামে অধিক পরিচিত, মারাঠি সাম্রাজ্যের একজন শক্তিশালী প্রধানমন্ত্রী ছিলেন। অষ্টাদশ শতাব্দীতে তিনি মারাঠা সাম্রাজ্যের আধিপত্য অর্জন করেন। বিশ্বনাথ বালাজি তরুণ মারাঠা সম্রাট শাহুকে তার যুদ্ধ বিধ্বস্ত রাজ্যকে ধ্বংসের কবল থেকে রক্ষা করতে এবং মুঘল সম্রাট আওরাঙ্গজেবের পুনঃ পুনঃ আক্রমণ থেকে রক্ষার ব্যাপারে সহযোগিতা করেছিলেন। তাকে মারাঠা রাষ্ট্রের দ্বিতীয় প্রতিষ্ঠাতা হিসেবে আখ্যায়িত করা হয়। " পরবর্তীতে তার পুত্র বাজিরাও পেশওয়া হয়ে উঠেন। তার দ্বিতীয় পুত্র ছিমনাজি আপ্পা ভাসাই দুর্গ জয় করেন।

## তথ্যসূত্র

বিষয়শ্রেণী:১৬৬২-এ জন্ম
বিষয়শ্রেণী:১৭২০-এ মৃত্যু
বিষয়শ্রেণী:মারাঠা সাম্রাজ্য
বিষয়শ্রেণী:পেশোয়া রাজবংশ
বিষয়শ্রেণী:ভারতীয় হিন্দু
বিষয়শ্রেণী:মহারাষ্ট্রের ব্যক্তি
নরেশ কুমার

**নরেশ কুমার** (জন্ম ২২ ডিসেম্বর ১৯২৮) একজন প্রাক্তন ভারতীয় টেনিস খেলোয়াড়। ব্রিটিশ ভারতের পাঞ্জাব প্রদেশের লাহোরে ওনার জন্ম হয়। ১৯৫২ সাল থেকে শুরু করে ৮ বছর উনি ভারতীয় ডেভিস কাপ দলের হয়ে খেলেন।  তারপরে উনি অ-ক্রীড়ক অধিনায়কের দায়িত্ব নেন। ১৯৫৫ সালে উনি উইম্বলডনের চতুর্থ ধাপ অবধি পৌছেছিলেন।  উনি শিল্পী ও লেখিকা সুনিতা কুমারের সাথে বিবাহসূত্রে আবদ্ধ।

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:পাঞ্জাবি ব্যক্তি
বিষয়শ্রেণী:২০২২-এ মৃত্যু
বিষয়শ্রেণী:ভারতীয় পুরুষ টেনিস খেলোয়াড়
বিষয়শ্রেণী:অর্জুন পুরস্কার প্রাপক
বিষয়শ্রেণী:দ্রোণাচার্য পুরস্কার প্রাপক
গোলাম মুস্তফা খান

**গোলাম মুস্তফা খান** বাংলার নবাব আলীবর্দী খানের একজন সেনাপতি ছিলেন। মারাঠা হানাদারদের বিরুদ্ধে যুদ্ধে তিনি সক্রিয়ভাবে অংশ নেন। ১৭৪৫ সালের ফেব্রুয়ারিতে তিনি নবাবের বিরুদ্ধে বিদ্রোহ করেন, কিন্তু একই বছরের ৩০ জুন তিনি নবাবের সৈন্যদের হাতে ভোজপুরের যুদ্ধে পরাজিত নিহত হন।

## পরিচিতি

গোলাম মুস্তফা খান জাতিতে আফগান ছিলেন। প্রথম জীবনে তিনি বিহারের অন্তর্গত টিকারির জমিদার রাজা সুন্দর সিংহের সৈন্যদলে নায়েক পদে কর্মরত ছিলেন। ১৭৩৩ সালে আলীবর্দী খান বিহারের প্রাদেশিক শাসনকর্তা নিযুক্ত হওয়ার পর বিহারের অবাধ্য জমিদারদের বিরুদ্ধে সামরিক অভিযান পরিচালনা করতে শুরু করেন। এসময় সুন্দর সিংহ আলীবর্দীর বশ্যতা স্বীকার করে আলীবর্দীর সঙ্গে বন্ধুত্ব স্থাপন করেন এবং তার অধীনে কর্মরত নায়েক গোলাম মুস্তফাকে আলীবর্দীর সৈন্যদলে প্রেরণ করেন। মুস্তফা তার কর্মদক্ষতার গুণে আলীবর্দীর সৈন্যদলে ক্রমশ পদোন্নতি লাভ করতে থাকেন।

## মারাঠাদের বিরুদ্ধে যুদ্ধ

## নবাবের বিরুদ্ধে বিদ্রোহ

## মৃত্যু

## তথ্যসূত্র

বিষয়শ্রেণী:বাংলার ইতিহাস
মাদুরা দ্বীপ

**মাদুরা** হল ইন্দোনেশিয়ার জাভা দ্বীপ-এর উত্তর-পূর্ব প্রান্তে অবস্থিত একটি দ্বীপ। দ্বীপটির মোট আয়তন হল  (প্রশাসনিক ভাবে আয়তন  ৫১৬৮ কিমি২। এই দ্বীপের পূর্বের এবং উত্তরের কয়েকটি দ্বীপ নিয়ে গঠিত)। মাদুরা পূর্ব জাভা রাজ্যের একটি প্রশাসনিক অঞ্চল। এই দ্বীপটি জাভা দ্বীপ থেকে পৃথক রয়েছে মাদুরা প্রণালী দ্বারা। এই দ্বীপের প্রশাসনিক অঞ্চলে জনঘনত্ব ৭০২ জন/কিমি২ আর দ্বীপটির জনঘনত্ব হল (৩৬,৪০,০০০ জন, ২০১২ সালে) ৮১৭ জন/বর্গকিমি।

## তথ্যসূত্র

বিষয়শ্রেণী:ইন্দোনেশিয়ার দ্বীপ
বিষয়শ্রেণী:সংস্কৃত ভাষার নাম
বিষয়শ্রেণী:বৃহৎ সুন্দা দ্বীপপুঞ্জ
বিষয়শ্রেণী:ইন্দোনেশিয়ার জনবহুল স্থান
বিশেষ শিক্ষা

ব্যতিক্রমধর্মী শিশুদের চাহিদা মেটানোর জন্য যে শিক্ষাব্যবস্থা প্রয়োজন তাকেই **বিশেষ শিক্ষা** বলে।

## বাংলাদেশে বিশেষ শিক্ষা
বাংলাদেশ "প্রতিবন্ধী ব্যক্তির অধিকার ও সুরক্ষা আইন-২০১৫" অনুযায়ী বিশেষ শিক্ষা অর্থ 'প্রতিবন্ধিতার ধরন অনুযায়ী বিশেষ ব্যবস্থাপনায় পরিচালিত কোন আবাসিক বা অনাবাসিক প্রতিষ্ঠান কর্তৃক পরিচালিত শিক্ষা কার‍্যক্রম, যাহা মূলধারার শিক্ষার সহিত সাদৃশ্যপূর্ণ এবং যেখানে বিশেষ যত্ম ও পরিচর্যার পাশাপাশি প্রতিরক্ষামূলক ব্যবস্থা বিদ্যমান।'

বিশেষ শিক্ষা কি -বিশেষ শিক্ষা বলতে বোঝায় ,বিশেষ চাহিদা সম্পন্ন শিশুদের শিক্ষা ব্যবস্থার সাথে যুক্ত করে তাদের বিশেষ শিক্ষা প্রদানের ব্যবস্থা করা ।
এই শিক্ষার বেশ কয়েকটি বৈশিষ্ট বর্তমান;
1-এই শিক্ষা ব্যবস্থায় শিক্ষার্থীর চাহিদাকে আলাদা ভাবে মর্যাদা দেওয়া হয়।
2-শিক্ষার্থীর জন্য আলাদা আলাদা শিক্ষক বিশেষ নজরদারির মাধ্যমে শিক্ষা প্রদান করেন।
3-শিক্ষার্থীর শিক্ষা দানে বেশ কিছু উপাদান ব্যবহার করা হয়,যা শিক্ষার্থীকে খুব সহজে শিখতে সহায়তা করে।
4-শিক্ষকগন শিক্ষার্থীর পরিবারের সঙ্গে আলোচনার মাধ্যমে এবং শিক্ষার্থীর বুদ্ধির স্তর বুঝে ক্রমশই শিক্ষা দেন।
5-এই সকল শিশুদের জন্য প্রয়জনীয় কাঠামো যুক্ত শ্রেণীকক্ষে শিক্ষা দানের ব্যবস্থা থাকে।
6-শিক্ষার্থীদের শিক্ষার জন্য বিশেষ ধরনের পদ্ধতি ব্যবহৃত হয়।যথা-ব্রেইল পদ্ধতি
7-বিশেষ শিক্ষায় শিক্ষার্থীর  শেখার প্রবণতার উপর বিশেষ জোর দেওয়া হয়।
বিষয়শ্রেণী:বিকল্প শিক্ষা
বিষয়শ্রেণী:বিভাজন
বিষয়শ্রেণী:বিশেষ শিক্ষা
ছত্রপতি

**ছত্রপতি** (Devanagari: छत्रपती) একটি ভারতীয় রাজকীয় খেতাব।  এটি প্রায় সময় রাজা বা সম্রাটের সমমর্যাদা বোঝাতে ব্যবহৃত হয়ে থাকে এবং এই উপাধিটা মারাঠারা ব্যবহার করতেন। ছত্রপতি শব্দটি সংস্কৃত শব্দ থেকে উৎপত্তি লাভ করেছে। সংস্কৃতি শব্দ ছত্র (ছাতা) এবং পতি (প্রভু/ শাসক) শব্দ থেকে ছত্রপতি শব্দটি এসেছে।

## ভোসলের রাজ পরিবার

## তথ্যসূত্র

বিষয়শ্রেণী:মারাঠা সাম্রাজ্য
বিষয়শ্রেণী:হিন্দু রাজবংশ
বিষয়শ্রেণী:ভারতে পদবি
বদলাপুর

***বদলাপুর*** শ্রীরাম রাঘবন পরিচালিত ২০১৫ সালের ভারতীয় প্রতিশোধধর্মী নাট্য চলচ্চিত্র। চলচ্চিত্রটিতে প্রধান চরিত্রে অভিনয় করেছেন বরুণ ধবন, নওয়াজুদ্দীন সিদ্দিকী, হুমা কোরেশী, ইয়ামি গৌতম ও দিব্যা দত্ত।

চলচ্চিত্রটি ২০ ফেব্রুয়ারি, ২০১৫ মুক্তি পায়। ₹২৫ কোটি বাজেটের ছবিটি বিশ্বব্যাপী  ₹৭৭ কোটি আয় করে। ছবিটি ৬১তম ফিল্মফেয়ার পুরস্কারে শ্রেষ্ঠ চলচ্চিত্রসহ পাঁচটি বিভাগে মনোনয়ন লাভ করে।

## কুশীলব
* বরুণ ধবন - রাঘব "রঘু" পুরোহিত
* নওয়াজুদ্দীন সিদ্দিকী - লায়েক মোহাম্মদ তুংরেকর
* হুমা কোরেশী - ঝিমলি, লায়েকের বান্ধবী
* ইয়ামি গৌতম - মিশা পুরোহিত, রঘুর স্ত্রী
* দিব্যা দত্ত - শোভা
* বিনয় পাঠক - হারমান, লায়েকের বন্ধু
* রাধিকা আপ্তে - কাঞ্চন (কোকো), হারমানের স্ত্রী
* অশ্বিনী কালশেখর - মিসেস জোশী
* মুরালি শর্মা - মাইকেল দাদা
* প্রতিমা কাজমী - লায়েকের মা
* জাকির হুসাইন - পাতিল
* কুমুদ মিশ্র - ইনস্পেক্টর গোবিন্দ মিশ্র
* দেবাংশ শাহ - রঘু (কিশোর)

## সঙ্গীত
বদলাপুর চলচ্চিত্রের গানের সুর ও সঙ্গীত পরিচালনা করেছেন শচীন-জিগার। গানের কথা লিখেছেন দীনেশ বিজন ও প্রিয়া সারাইয়া। প্রথম গান "জি কারদা" একক গান হিসেবে ২০১৪ সালের ৯ ডিসেম্বর প্রকাশিত হয়। পরে ২০১৫ সালে ১৫ ফেব্রুয়ারি "জীনা জীনা" গানটি প্রকাশিত হয়। গানটি ফেব্রুয়ারি মাসের শেষ সপ্তাহে টপচার্টে প্রথম স্থানে ছিল।

### গানের তালিকা

## পুরস্কার ও মনোনয়ন

## তথ্যসূত্র

## বহিঃসংযোগ

* 

বিষয়শ্রেণী:২০১৫-এর চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:শ্রীরাম রাঘবন পরিচালিত চলচ্চিত্র
বিষয়শ্রেণী:শচীন-জিগার সুরারোপিত চলচ্চিত্র
বিষয়শ্রেণী:ভারতীয় অপরাধমূলক নাট্য চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:২০১৫-এর মারপিটধর্মী রোমাঞ্চকর চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
বিষয়শ্রেণী:ভারতীয় অপরাধমূলক মারপিটধর্মী চলচ্চিত্র
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:পুণের পটভূমিতে চলচ্চিত্র
উমর (দ্ব্যর্থতা নিরসন)

**উমর** শিরোনাম দ্বারা নিচের নামগুলোকে নির্দেশ করা হতে পারে:

* উমর ইবনুল খাত্তাব-ইসলামের দ্বিতীয় খলিফা ও মুহাম্মাদ এর অন্যতম একজন সাহাবী।
* উমর ইবনে আবদুল আজিজ-উমাইয়া বংশের অন্যতম একজন শাসক।
* হাফসা বিনতে উমর-মুহাম্মাদ এর স্ত্রী।
* উমর আকমল-পাকিস্তানি আন্তর্জাতিক ক্রিকেটার।
* উমর গুল-পাকিস্তানি ক্রিকেটার।
* উমর আমিন-পাকিস্তানি ক্রিকেটার।
মোতাসিম বিল্লাহ খুররম

শহীদ **মোতাসিম বিল্লাহ খুররম** যিনি **খুররম** নামে পরিচিত (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
মোতাসিম বিল্লাহ খুররমের জন্ম শেরপুর জেলার শ্রীবরদী উপজেলার কাকিলাকুড়া ইউনিয়নের মলামারী গ্রামে ১৯৫১ সালের ২০ নভেম্বর মতান্তরে ১৯৫৩ সালের ০২ জুলাই। চার ভাই ও তিন বোনের মধ্যে তিনি ছিলেন তৃতীয়। তার বাবার নাম শাহ মোশাররফ হোসেন এবং মায়ের নাম ফজিলাতুন নেছা। তিনি অবিবাহিত ছিলেন। 

## কর্মজীবন
১৯৭১ সালে বিএসসি দ্বিতীয় বর্ষের শিক্ষার্থী ছিলেন মোতাসিম বিল্লাহ খুররম। মুক্তিযুদ্ধ শুরু হল তিনি যুদ্ধে যোগ দেন। ভারতে প্রশিক্ষণ নেওয়ার পর ১১ নম্বর সেক্টরের অধীনে যুদ্ধ করেন। বেশ কয়েকটি যুদ্ধে অসীম সাহস প্রদর্শন করেন। খুররম ছিলেন তার দলের উপদলনেতা।

## মুক্তিযুদ্ধে ভূমিকা
১৯৭১ সালের ১০ ডিসেম্বর জামালপুরে পাকিস্তানি সেনাবাহিনীর মূল ঘাঁটি ছিল পিটিআই ভবনে। পাকিস্তানিদের কামালপুর ঘাঁটির পতনের পর ১১ নম্বর সেক্টরের মুক্তিযোদ্ধারা জামালপুরে আসতে থাকেন। তাঁদের সঙ্গে ছিল মিত্রবাহিনী। তারা দুটি কলামে বিভক্ত হয়ে অগ্রসর হতে থাকেন। সীমান্তবর্তী সব ঘাঁটি থেকে সরে আসা পাকিস্তানি সেনারা জামালপুরে সমবেত হওয়ায় সেখানকার পাকিস্তানি প্রতিরক্ষা বেশ জোরালো হয়। পুরোনো ব্রহ্মপুত্র নদের প্রবাহ সামনে রেখে পাকিস্তানিরা প্রতিরক্ষা গড়ে তোলে। ৬-৭ ডিসেম্বর থেকে মুক্তিযোদ্ধারা জামালপুর শহর ঘেরাও করতে থাকেন। তারা বেষ্টনী গড়ে তোলেন হাটচন্দ্রা, বগাবাইদ, যোগীরগুফা, তিরুটিয়া, পলাশগড়, কালাবো মোল্লাপাড়া দিয়ে বেলটিয়া, শাহপুর, লাঙ্গলজোড়া, মাহিমপুর ও হরিপুর পর্যন্ত। ৮ ডিসেম্বরের মধ্যেই এই বেষ্টনী রচনা সমাপ্ত হয়। পাকিস্তানি সেনারা প্রথমে এটি বুঝতে পারেনি। পরে বুঝতে পেরে ব্রহ্মপুত্র নদের দক্ষিণ পাড়ে এসে তারা গোলাগুলি করতে থাকে। এর মধ্যে মিত্রবাহিনী কয়েকবার পাকিস্তানি সেনাবাহিনীকে আত্মসমর্পণ করার জন্য অনুরোধ জানায়। কিন্তু পাকিস্তানিদের অধিনায়ক সুলতান মাহমুদ তা প্রত্যাখ্যান করে যুদ্ধ চালিয়ে যাওয়ার ঘোষণা দেন। তারপর পাকিস্তানি সেনারা বেলটিয়ার গ্রামের কাছে সমবেত হয় এবং যুদ্ধ শুরু করে। কিন্তু তারা মুক্তিযোদ্ধাদের হাতে চরমভাবে মার খায়। তাদের মনোবলও ভেঙে পড়ে। এরপর থেকে তারা পালানোর চেষ্টা করতে থাকে। পাকিস্তানি সেনারা বেলটিয়া গ্রামের মুক্তিযোদ্ধাদের অবস্থানের ওপর ব্যাপক গোলাবর্ষণ করে সেদিক দিয়ে পালিয়ে যাওয়ার চেষ্টা করে। এ সময় নির্ভীক খুররম বাংকার থেকে বেরিয়ে অগ্রসরমাণ পাকিস্তানি সেনাদের আক্রমণ করতে যান। তখন পাকিস্তানি সেনাদের ছোড়া একঝাঁক গুলি এসে লাগে তার শরীরে। সঙ্গে সঙ্গে শহীদ হন তিনি। পরে তার মরদেহ উদ্ধার করে সহযোদ্ধারা পাঠিয়ে দেন গ্রামের বাড়িতে। সেখানে তাকে সমাহিত করা হয়।

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
দিঘাপতিয়া ইউনিয়ন

**দিঘাপতিয়া ইউনিয়ন** বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.৩৬।

## ইতিহাস
## ভৌগোলিক অবস্থান ও আয়তন
নাটোর সদর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৮২২৫ একর বা ৩৩.২৯ বর্গকিলোমিটার। এর উত্তরে নলডাঙা উপজেলার পিপরুল ইউনিয়ন, পূর্বে সিংড়া উপজেলা, দক্ষিণে হালসা ও বড় হরিশপুর ইউনিয়ন, পশ্চিমে নাটোর পৌরসভা ও ছাতনী ইউনিয়ন অবস্থিত।

## প্রশাসনিক এলাকা
দিঘাপাতিয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

##### দিঘাপতিয়া ইউনিয়ন ২৬টি গ্রাম নিয়ে গঠিত।
১। ইসলাবাড়ি

২। শিব্দুরগ্রাম

৩। ছোট হরিশপুর

৪। দিঘাপতিয়া

৫। ভাতুরিয়া

৬। তেগাছি

৭। পূর্ব হাগুরিয়া

৮। পশ্চিম হাগুরিয়া

৯। বাকশোর

১০। গোয়ালদিঘী কৃষ্ণপুর

১১। ঢাকোপাড়া

১২। তালগাছি

১৩। নেপালদিঘী

১৪। নওপাড়া

১৫। গোয়ালদিঘী

১৬। গোবিন্দপুর

১৭। বারম্নহাট

১৮। গাংগইল

১৯। আলাদি

২০। ধরাইল

২১। কাকবাড়িয়া

২২। বাগবাড়িয়া

২৩। ডাঙ্গাপাড়া

২৪। ভবানীপুর

২৫। বলদখাল

২৬। করোটা

## জনসংখ্যা
২০১১ সালের আদমশুমারি অনুযায়ী দিঘাপাতিয়া ইউনিয়নের মোট জনসংখ্যা ছিল ৩৫৪৭৯ জন, যারা ৮৭১৩ টি পরিবারে বসবাস করে,  যার মধ্যে পুরুষ হল ১৭৮৯০ জন এবং নারী হল ১৭৫৮৯ জন।

## শিক্ষা ও সংস্কৃতি
দিঘাপাতিয়া ইউনিয়নের গড় সাক্ষরতা হার ৪৭.৯%। তার মধ্যে নারী শিক্ষার হার ৪৫.০% এবং পুরুষ শিক্ষার হার ৫০.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

## অর্থনীতি ও যোগাযোগ
দিঘাপাতিয়া ইউনিয়নের অর্থনীতি মূলত কৃষি নির্ভর।

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রাজশাহী বিভাগ

## তথ্যসূত্র

## বহিঃসংযোগ
দিঘাপাতিয়া ইউনিয়ন  — বাংলাদেশ জাতীয় তথ্য বাতায়ন

বিষয়শ্রেণী:নাটোর সদর উপজেলার ইউনিয়ন
গাব্রিয়েলা অ্যান্ডারসেন-শিস

**গাব্রিয়েলা অ্যান্ডারসেন-শিস** () (জন্ম ২০ মে ১৯৪৫, জুরিখ) একজন প্রাক্তন সুইস দূরপাল্লার দৌড়বিদ যিনি ১৯৮৪ সালে মহিলাদের প্রথম অলিম্পিক ম্যারাথনে অংশগ্রহণ করেছিলেন। যদিও তিনি ওই সময়ে আইডাহোতে একজন স্কি প্রশিক্ষক হিসেবে কাজ করছিলেন, তবু অলিম্পিকে উনি সুইজারল্যান্ডের পক্ষে অংশগ্রহণ করেন।

## ১৯৮৪ অলিম্পিক
১৯৮৪ অলিম্পিকে মেয়েদের ম্যারাথন শুরু হবার ১৪ মিনিটের মাথায় যোন বেনয়েট অন্যদের পিছনে ফেলে এগিয়ে যেতে থাকেন। উনি ২ ঘণ্টা ২৪ মিনিট ৫২ সেকেন্ড সময় নিয়ে প্রথম স্থান অধিকার করেন। এর কুড়ি মিনিট পরে ৩৯ বছর বয়সী অ্যান্ডারসেন-শিস স্টেডিয়ামে প্রবেশ করেন। সেইদিনের তাপমাত্রা (৩০ ডিঃ সেঃ) পূর্ণ দৈর্ঘ ম্যারাথনের জন্য সহায়ক ছিল না। ওই সময়ে নিয়ম ছিল প্রতিযোগীরা পুরো দৌড়ে খালি ৫ টি জায়গাতেই জল পাবেন। এছারা আর কোথাও জল খাবার অনুমতি ছিল না। গাব্রিয়েলা অ্যান্ডারসেন-শিস পঞ্চম জলের জায়গাটি খেয়াল না করার দরুন নিরুদিত হয়ে পড়েন। উনি যখন স্টেডিয়ামে প্রবেশ করেন ওনার অবস্থা দেখে উপস্থিত সবাই অবাক হয়ে যান। ওনার শরীর বেঁকে গেছিল, বাঁ হাত নিস্তেজ হয়ে পড়েছিল, ডান পা প্রায় চলছিল না। চিকিৎসা কর্মীরা ওনার কাছে দৌড়ে এলে উনি হাত নেড়ে অদের চলে যেতে বলেন, কারণ উনি যানতেন ওরা ওনাকে ধরামাত্র উনি দৌড় থেকে বাতিল হয়ে যাবেন। ওনার অবস্থা খুবই খারাপ হলেও উপস্থিত চিকিৎসকেরা লক্ষ করেন উনি তখনও ঘামছেন, যার মানে ওনার শরীরে নিষ্পত্তিযোগ্য তরল বেঁচে আছে। এই কারণে ওনাকে দৌড় শেষ করতে দেওয়া হয়। সারা স্টেডিয়াম ওনাকে সরব সমর্থন করতে থাকেন ও শেষ ৪০০ মিটার উনি ৫ মিনিট ৪০ সেকেন্ডে অতিক্রম করেন। ৪৪ জনের মধ্যে ২ ঘণ্টা ৪৮ মিনিট ৪২ সেকেন্ড সময় করে উনি ৩৭ তম স্থান পান। চিকিৎসকেরা অবিলম্বে ওনার শুশ্রূষা শুরু করেন ও ২ ঘণ্টা পর ওনাকে ছেড়ে দেওয়া হয়।

## তথ্যসূত্র

বিষয়শ্রেণী:সুইজারল্যান্ডীয় দৌড়বিদ
বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভেস পেজ

**ভেস পেজ** একজন প্রাক্তন ভারতীয় মধ্যমাঠের হকি খেলোয়াড়। উনি ১৯৭২ মিউনিখ অলিম্পিকে ব্রোঞ্জজয়ী ভারতীয় হকি দলের সদস্য ছিলেন। ভারতীয় টেনিস খেলোয়াড় লিয়েন্ডার পেজ ওনার ছেলে। উনি ক্রীড়া ঔষধের ডাক্তার।
লখনউয়ের লা মারটিনিয়ের কলেজে উনি পড়াশুনো করেছেন। উনি মাইকেল মধুসূদন দত্তের নাতনী জেনিফার দত্তকে বিয়ে করেন।

## তথ্যসূত্র

বিষয়শ্রেণী:ভারতীয় হকি খেলোয়াড়
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:ভারতের অলিম্পিক ফিল্ড হকি খেলোয়াড়
বিষয়শ্রেণী:ভারতীয় পুরুষ ফিল্ড হকি খেলোয়াড়
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় রোমান ক্যাথলিক
বিষয়শ্রেণী:১৯৭২ গ্রীষ্মকালীন অলিম্পিকের পদক বিজয়ী
বিষয়শ্রেণী:অলিম্পিক ব্রোঞ্জপদক বিজয়ী ভারতীয়
বিষয়শ্রেণী:১৯৪৫-এ জন্ম
বিষয়শ্রেণী:গোয়ার ফিল্ড হকি খেলোয়াড়
বিষয়শ্রেণী:২০শ শতাব্দীর ভারতীয় পুরুষ ক্রীড়াবিদ
বিষয়শ্রেণী:২০২৫-এ মৃত্যু
ক্ষ

**ক্ষ** (উচ্চারণ: খিয়ো) একটি বাংলা যুক্তবর্ণ। বাংলা অক্ষর 'ক' ও 'ষ' পরপর যুক্ত করলে 'ক্ষ' তৈরি হয়। যুক্তবর্ণটিকে একসময় মূল বাংলা বর্ণমালার তালিকায় রাখা হলেও বর্তমানে রাখা হয় না। ভারতীয় উপমহাদেশের অধিকাংশ ভাষায় এর সমতুল্য যুক্তবর্ণের অস্তিত্ব আছে। বর্ণটির শব্দে প্রয়োগের স্থানভেদে ভিন্ন ভিন্ন উচ্চারণ হয়। ক্ষ ব্যতীত বাংলা ভাষার আর কোনো যুক্তবর্ণকে কোনো বিশেষ নামে ডাকা হয় না। এটি একটি অস্পষ্ট যুক্তব্যঞ্জন, অর্থাৎ একে দেখে এর গঠনকারী বর্ণসমূহকে ('ক' এবং 'ষ') শনাক্ত করা যায় না। তবে এটা বাংলায় এটার উচ্চারণ "ক্‌খ" (মর্ফিম-মিডিয়ালি) বা "খ" (মর্ফিম-ইনিশিয়ালি)।

## 'ক্ষ' এর উচ্চারণ
‘ক্ষ’-এর উচ্চারণ দু-রকম হয়ে থাকে।১. মর্ফিমের শুরুতে থাকলে এর উচ্চারণ হবে ‘খ’-এর মত।যেমন: ক্ষমা (খ-মা)। এখানে ‘ক্ষ’ শব্দের শুরুতে বসেছে। তাই এখানে এর উচ্চারণ হবে ‘খ’-এর মতো। সুতরাং এর উচ্চারণ হবে ‘খমা’।

২. মর্ফিম মধ্যে বা শেষে থাকলে উচ্চারণ হবে ‘ক্ + খ’-এর মত।যেমন: রক্ষা (রক্-খা বা রোক্-খা)। এখানে ‘ক্ষ’ আছে শব্দের শেষে।

আরও উদাহরণ:ক্ষয় (খয়্), ক্ষতি (খোতি), ক্ষেত্র (খেত্-র), পক্ষ (পোক্-খ), যক্ষ্মা (জক্-খাঁ), লক্ষ্মণ (লক্-খোঁন্), লক্ষ্মী (লোক্-খিঁ)।**ব্যতিক্রম: তীক্ষ্ণ**। এর উচ্চারণ ‘তিখ্-নো’ (‘তিক্-খঁ’ নয়)।

## ক্ষ-এর প্রয়োগ
### স্বরবর্ণের সাথে যুক্ত হলে

### যুক্তবৰ্ণ (ক্ষ যুক্ত)
* ক্ + ষ্ + ম = ক্ষ্ম (উচ্চারণ: খঁ-খ্খঁ)
* ক + ষ + য = ক্ষ্য (উচ্চারণ: খ-খ্খ)
* ক্ষত্রিয়, অক্ষত

### 'ক্ষ' দিয়ে আরম্ভ শব্দ
* ক্ষমা
* ক্ষতি
* ক্ষত্রিয়
* ক্ষুধা
* ক্ষণ ইত্যাদি

## তথ্যসূত্র

## বহিঃসংযোগ

বিষয়শ্রেণী:বাংলা যুক্তাক্ষর
সমাজতন্ত্রের ইতিহাস

সমাজতন্ত্রের ইতিহাসের উৎপত্তি ১৯১৭ সালের রুশ বিপ্লব এবং তার থেকে উদ্ভূত পরিবর্তনের ভেতরে নিহিত, যদিও এটি আগের আন্দোলন এবং ধারণা থেকেও বিভিন্ন ধারণা গ্রহণ করেছে। কার্ল মার্কস ও ফ্রেডরিক এঙ্গেলসের লেখা কমিউনিস্ট ইস্তেহার বইটিতে বৈজ্ঞানিক সমাজতন্ত্র কথাটি ব্যবহার করা হয়। বইটি ১৮৪৮ সালের সামান্য আগে লেখা হয় এবং বইটি পুরো ইউরোপকে নাড়িয়ে দিয়েছিল। ইউরোপে ১৯ শতকের শেষ তৃতীয়াংশে মার্কসবাদকে গ্রহণ করে  সমাজ গণতান্ত্রিক দলগুলো উপরে আসতে শুরু করে। অস্ট্রেলিয়ান লেবার পার্টি বিশ্বের প্রথম নির্বাচিত সমাজতান্ত্রিক পার্টি যখন পার্টি ১৮৯৯ সালে কুইন্সল্যান্ড রাজ্য নির্বাচনে জয়ী হয়েছিল। 

এছাড়া উনিশ শতকের কল্পলৌকিক সমাজতন্ত্রিদের দ্বারা কল্পিত নানা ব্যবস্থাগুলো পরবর্তীকালে পরিণত হয়েছিলো বৈজ্ঞানিক সাম্যবাদের নানা তাত্ত্বিক উৎসে।

## তথ্যসূত্র

বিষয়শ্রেণী:সমাজতন্ত্র
বিষয়শ্রেণী:সমাজতন্ত্রের ইতিহাস
আন্তর্জাতিক ক্যানোয় ফেডারেশন

**আন্তর্জাতিক ক্যানোয় ফেডারেশন** (সংক্ষেপে **আইসিএফ**) হল বিশ্বব্যাপী ছড়িয়ে থাকা সকল জাতীয় ক্যানোয় সংগঠন সমূহের একটি ছাতা সংগঠন। এটি বিশ্বব্যপী ক্যানোয় ক্রীড়া নিয়ন্ত্রণে কাজ করে। এর সদরদপ্তর সুইজারল্যান্ডের লোজানে। বর্তমানে ১৫৭টি জাতীয় সংস্থা আইসিএফ এর সদস্য, সর্বশেষ রোমে অনুষ্ঠিত ২০০৮ আইসিএফ কাউন্সিলে ৭টি সংস্থা যোগ হয়।

## বিভাগসমূহ
* ক্যানোয় স্প্রিন্ট, প্রাক্তন ফ্লাটওয়াটার রেসিং (প্লাবিত পানিতে প্রতিযোগিতা) (১৯৩৮ বিশ্ব চ্যাম্পিয়নশিপ থেকে)
* ক্যানোয় স্লালম, প্রাক্তন স্লালম রেসিং (১৯৪৯ বিশ্ব চ্যাম্পিয়নশিপ থেকে)
* ওয়াইল্ডওয়াটার ক্যানোয়িং
* ক্যানোয় ম্যারাথন, (১৯৮৮ বিশ্ব চ্যাম্পিয়নশিপ থেকে)
* ক্যানোয় পোলো (১৯৯৪ বিশ্ব চ্যাম্পিয়নশিপ থেকে)
* ড্রাগন বোট
* ক্যানোয় ফ্রি স্টাইল
* ক্যানোয় সেইলিং
* Canoe ocean racing
* প্যারাক্যানোয়
* Va'a
* Waveski

## সদস্য
### মহাদেশীয় সংস্থা
আইসিএফ এর অনুমোদিত পাঁচটি মহাদেশীয় সংস্থা রয়েছে। এই সংস্থাগুলোর দায়িত্ব হল মহাদেশ পর্যায়ে চ্যাম্পিয়নশিপ আয়োজন, পরিচালনা, সদস্য সংস্থা সমূহকে সহোযোগীতা প্রদান এবং আইসিএফ নির্বাহী সভায় অংশগ্রহণ ও মতামত দান।

* ইউরোপীয় ক্যানোয় অ্যাসোসিয়েশন
* প্যান আমেরিকান ক্যানোয় ফেডারেশন
* ওশেনিয়া ক্যানোয় অ্যাসোসিয়েশন
* এশীয় ক্যানোয় কনফেডারেশন
* আফ্রিকান ক্যানোয় কনফেডারেশন

## তথ্যসূত্র

## বহিঃসংযোগ
* 


বিষয়শ্রেণী:ক্যানোয় সংগঠন
বিষয়শ্রেণী:লোজান ভিত্তিক সংগঠন
আস্কর কালীবাড়ী মাধ্যমিক বিদ্যালয় ও কলেজ

**আস্কর কালীবাড়ী মাধ্যমিক বিদ্যালয় ও কলেজ** বাংলাদেশের বরিশাল জেলার অন্তর্গত আগৈলঝাড়া উপজেলার একটি প্রাচীন ও ঐতিহ্যবাহী শিক্ষা প্রতিষ্ঠান।  মূলত ঐতিহ্যবাহী আস্কর কালীবাড়ী মাধ্যমিক বিদ্যালয়ের প্রতিষ্ঠাতা মহাত্মা রাই চরণ বৈরাগী এবং এলাকার কতিপয় শিক্ষানুরাগী। ১৯৪৩ সালের ১লা জানুয়ারি স্কুলটি প্রতিষ্ঠিত হয়। ২০১৩ সাল থেকে প্রধানমন্ত্রী শেখ হাসিনার নির্দেশে স্কুলটি কলেজ শিক্ষা প্রদান করছে।

## ম্যানেজিং কমিটি
# উজ্জ্বল হালদার, সভাপতি 
# হরনাথ হালদার, শিক্ষক প্রতিনিধি
# আলমগীর হাওলাদার, অভিভাবক প্রতিনিধি 
# প্রিয়লাল মন্ডল, সদস্য সচিব 

## উল্লেখযোগ্য প্রাক্তন শিক্ষার্থী
# রবিন্দ্র নাথ বাড়ৈ, প্রভাষক, গণিত বিভাগ, মাইলস্টোন কলেজ
# আমোষ হালদার, ঢাকা বিশ্ববিদ্যালয়
# উজ্জ্বল হালদার, সিনিয়র অফিসার, সোনালী ব্যাংক পিএলসি, সহ-প্রতিষ্ঠাতা, পায়রা সোস্যাল ওয়েলফেয়ার

## তথ্যসূত্র

বিষয়শ্রেণী:বরিশাল জেলার বিদ্যালয়
বিষয়শ্রেণী:১৯৪৩-এ ব্রিটিশ ভারতে প্রতিষ্ঠিত
বিষয়শ্রেণী:বরিশাল জেলার মহাবিদ্যালয়
বিষয়শ্রেণী:আগৈলঝাড়া উপজেলা
বিপ্লবী সমাজতন্ত্র

**বিপ্লবী সমাজতন্ত্র** বা **সমাজতান্ত্রিক বিপ্লব** শব্দটি দ্বারা সেসব সমাজতান্ত্রিক প্রবণতাসমূহকে বোঝানো হয় যেগুলো গ্রহণ করে এই তত্ত্ব যেটি অনুসারে সমাজের কাঠামোগত পরিবর্তন প্রভাবিত করার জন্য সামাজিক বিপ্লবের প্রয়োজনীয়তাকে সম্মতি প্রদান করে। আরো নির্দিষ্টভাবে, এটি এমন একটি মতামত যেটি বলে পুঁজিবাদ থেকে সমাজতন্ত্রে রূপান্তরের জন্য বিপ্লব প্রয়োজনীয় পূর্বশর্ত।

## অর্থনীতি
সমাজতান্ত্রিক বিপ্লবের লক্ষ্য হচ্ছে উৎপাদন শক্তিকে মুক্ত করা। কৃষি ও হস্ত-শিল্পের ব্যক্তিগত মালিকানা-ব্যবস্থাকে সমাজতান্ত্রিক যৌথ মালিকানা ব্যবস্থায় এবং প্রাইভেট শিল্প বাণিজ্যের পুঁজিবাদী মালিকানা-ব্যবস্থাকে সমাজতান্ত্রিক মালিকানা-ব্যবস্থায় পরিবর্তিত করার ফলে উৎপাদন-শক্তি বিস্ময়করভাবে মুক্ত হতে বাধ্য। এই ভাবেই শিল্প ও কৃষি উৎপাদনের বিস্ময়কর বিস্তৃতির জন্য সামাজিক অবস্থার সৃষ্টি করা হয়।

## তথ্যসূত্র

বিষয়শ্রেণী:সমাজতন্ত্রের ইতিহাস
বিষয়শ্রেণী:রাজনৈতিক তত্ত্ব
বিষয়শ্রেণী:অর্থনৈতিক মতাদর্শ
বিষয়শ্রেণী:সমাজতন্ত্র
বিষয়শ্রেণী:দূর-বাম রাজনীতি
বিষয়শ্রেণী:সমাজতন্ত্রের ধরন
শান্তনু কায়সার

**শান্তনু কায়সার** (জন্ম: ৩০ ডিসেম্বর, ১৯৫০ - মৃত্যু:১২ এপ্রিল, ২০১৭)  বাংলাদেশের একজন কবি ও সাহিত্যিক। তিনি ২০১৪ সালে প্রবন্ধে বাংলা একাডেমি পুরস্কার লাভ করেন।

## জন্ম ও শিক্ষা
শান্তনু কায়সার চাঁদপুর জেলার ফরিদগঞ্জ উপজেলার সাচনমেঘ (সাজনমেঘ) গ্রামের মুন্সীবাড়িতে ১৯৫০ সালের ৩০ ডিসেম্বর জন্মগ্রহণ করেন। তার বাবা সিরাজুল হক ও মা মাকসুদা খাতুন। ঢাকা বিশ্ববিদ্যালয়ের ইংরেজি বিভাগ থেকে স্নাতকোত্তর শেষে অধ্যাপনাকে জীবনের ব্রত হিসেবে নেন। বিভিন্ন কলেজ ও বিশ্ববিদ্যালয়ে অধ্যাপনা শেষে অবসরের পর তিনি কুমিল্লা নগরীতে থাকতেন এবং লেখালেখিতে মনোনিবেশ করেন। তার প্রকাশিত বইয়ের সংখ্যা ৪৫টি। জীবনের বিভিন্ন  সময় তিনি কুমিল্লা সরকারি কলেজ, জামালপুর জাহেদা সাফির মহিলা কলেজ, লক্ষ্মীপুর চর আলেকজান্ডার কলেজের অধ্যক্ষ হিসেবে দায়িত্ব পালন করেন। এছাড়া অধ্যাপনা করেছেন কুমিল্লা বিশ্ববিদ্যালয় ও জগন্নাথ বিশ্ববিদ্যালয়ে।

## শান্তনু কায়সার সম্মানে পুরস্কার
ঐতিহ্য-শান্তনু কায়সার সাহিত্য পুরস্কার বহুমাত্রিক লেখক ও অধ্যাপক শান্তনু কায়সারের স্মৃতি রক্ষার্থে প্রকাশনা সংস্থা **ঐতিহ্য** এবং **শান্তনু কায়সার স্মৃতি পাঠাগার ও চর্চা কেন্দ্র** সাজনমেঘ যৌথভাবে 'ঐতিহ্য-শান্তনু কায়সার সাহিত্য পুরস্কার' প্রবর্তন করেছে। এই পুরস্কারটি প্রতিবছর শান্তনু কায়সারের জন্মদিনে (৩০ ডিসেম্বর) ঘোষণা করা হয় এবং ১১ এপ্রিল লেখকের প্রয়াণ দিবসে আনুষ্ঠানিকভাবে বিজয়ীদের হাতে পুরস্কার তুলে দেওয়া হয়।

## গ্রন্থাবলী
### কবিতা
* রাখালের আত্মচরিত
* শুভ সুবর্ণ জয়ন্তী
### ছোটগল্প
* ফুল বাসে
* পাখি ডাকে
* অর্ধ শতাব্দী
### উপন্যাস
* শকুন
### নাটক
* তুমি
* নাট্যত্রয়ী
#### সম্পাদনা
* খান মোহাম্মদ ফারাবী রচনাসমগ্র
### প্রবন্ধ
* শওকত ওসমান
* বঙ্কিমচন্দ্র
* তৃতীয় মীর
*গভীর গভীরতর অসুখ গদ্যসত্তার জীবনানন্দ

## মৃত্যু
শান্তনু কায়সার ১২ এপ্রিল ২০১৭ সালে মৃত্যুবরণ করেন।

## পুরস্কার
শান্তনু কায়সার প্রাপ্ত পুরস্কারসমূহ:

* প্রত্যাশা সাহিত্য পুরস্কার (১৯৯০)
* আলাওল সাহিত্য পুরস্কার (১৯৯৫)
* অদ্বৈত মলস্নবর্মণ স্মৃতি পুরস্কার, ভারত (১৯৯৯)
* অদ্বৈত মল্লবর্মণ পুরস্কার, ব্রাহ্মণবাড়িয়া (২০১৩)
* বাংলা একাডেমি পুরস্কার (২০১৪)
* জীবনানন্দ পুরস্কার (২০১৩)
* কুমিলার কাগজ পুরস্কার (২০০৫)

## তথ্যসূত্র

বিষয়শ্রেণী:২০১৭-এ মৃত্যু
বিষয়শ্রেণী:১৯৫০-এ জন্ম
বিষয়শ্রেণী:বাংলাদেশী সাহিত্যিক
বিষয়শ্রেণী:চাঁদপুর জেলার ব্যক্তি
বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
বিষয়শ্রেণী:আলাওল সাহিত্য পুরস্কার বিজয়ী
বিষয়শ্রেণী:বাঙালি লেখক
বিষয়শ্রেণী:১৯৫৪-এ জন্ম
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী পুরুষ কবি
বিষয়শ্রেণী:বাংলাদেশী প্রাবন্ধিক
বিষয়শ্রেণী:বাংলা একাডেমি সাহিত্য পুরস্কার বিজয়ী
রংপুর এক্সপ্রেস

**রংপুর এক্সপ্রেস** (ট্রেন নং-৭৭১/৭৭২) বাংলাদেশ রেলওয়ে কর্তৃক পরিচালিত একটি আন্তঃনগর ট্রেন। এটি ঢাকা জেলার ঢাকা রেলওয়ে স্টেশন থেকে রংপুর জেলার রংপুর রেলওয়ে স্টেশন পর্যন্ত চলাচল করে। সড়ক পথের তুলনায় রংপুর এক্সপ্রেসে অতিরিক্ত ৩ থেকে ৪ ঘন্টা বেশি সময় লাগে রংপুর পৌঁছাতে।  যাত্রাপথে ট্রেনটি ঢাকা, টাঙ্গাইল, পাবনা, নাটোর, বগুড়া, গাইবান্ধা ও রংপুর জেলাকে সংযুক্ত করেছে।

## ইতিহাস
রংপুর এক্সপ্রেস ঢাকা ও রংপুর জেলার মধ্যে চলাচলকারী প্রথম আন্তঃনগর ট্রেন। দীর্ঘ ৭ বছর রংপুরবাসীর আন্দোলনের ফলশ্রুতিতে ২০১১ সালের ২০ই মার্চ তৎকালীন যোগাযোগ মন্ত্রী সৈয়দ আবুল হোসেন রংপুর সফরকালে ঢাকা ও রংপুরের মধ্যে একটি নতুন ট্রেন চালু প্রতিশ্রুতি দেন। সেই ঘোষণা মোতাবেক একই বছরের ২১শে আগস্ট রংপুর এক্সপ্রেস চালু হয়।

## সময়সূচী
২০২০ সাল অব্দি, রংপুর এক্সপ্রেস ট্রেন নং **৭৭১** হিসেবে কমলাপুর রেলওয়ে স্টেশন থেকে সকাল ৯টা ১০ মিনিটে ছেড়ে সন্ধ্যা ৭টায় রংপুর রেলওয়ে স্টেশন পৌঁছে। আবার, ফিরতি পথে ট্রেন নং **৭৭২** হিসেবে রংপুর রেলওয়ে স্টেশন থেকে রাত ৮টা ১০ মিনিটে ছেড়ে ভোর ৬টা ১০ মিনিটে কমলাপুর রেলওয়ে স্টেশনে পৌঁছে। ট্রেনটি সপ্তাহে ৬ দিন চলাচল করে। রবিবার এর সাপ্তাহিক ছুটি।

## যাত্রাবিরতি
৭৭১/৭৭২ রংপুর এক্সপ্রেস ট্রেনটি যাত্রাপথে যেসব স্টেশনে যাত্রাবিরতি করে তা হচ্ছে-
# কাউনিয়া
# পীরগাছা
# বামনডাঙ্গা
# নলডাঙ্গা (আন অফিসিয়াল)
# গাইবান্ধা
# বোনারপাড়া
# সোনাতলা
# বগুড়া
# তালোড়া
# সান্তাহার জংশন
# নাটোর
# চাটমোহর (শুধুমাত্র ৭৭১ এর ক্ষেত্রে)
# ইব্রাহিমাবাদ
# ঢাকা বিমানবন্দর

## রোলিং স্টক
এই ট্রেনে সাধারণত ২৬০০  বা ২৯০০ বা ৩০০০ শ্রেণীর লোকোমোটিভ ব্যবহার করা হয়। ট্রেনটি প্রথমে সবুজ-হলুদ রঙের পুরনো ভ্যাকুয়াম ব্রেকের কোচের রেকে চলাচল করতো। ট্রেনটির লোড ছিলো ১১/২২, তবে পরবর্তীতে তাপানুকুল স্লিপারসহ দুটি কোচ বাদ দেওয়া হয়। পরে ২০১৭ সালের ২০ই ফেব্রুয়ারিতে এই রেক পাল্টিয়ে সাদা রঙের চীনা এয়ার ব্রেক কোচের রেক দেওয়া হয়। লোডও বাড়িয়ে ১৪/২৮ করা হয়। সবশেষে, ২০১৯ সালের ১৬ই অক্টোবর এই রেক পাল্টিয়ে লাল-সবুজ রঙের ইন্দোনেশীয় এয়ার ব্রেক কোচের রেক দেওয়া হয়। বর্তমানে ট্রেনটি ১৪/২৮ লোডে চলাচল করছে। উল্লেখ্য যে, ট্রেনটি ১ রেকে চলাচল করে, এবং কুড়িগ্রাম এক্সপ্রেসে ১টি ও  বুড়িমারী এক্সপ্রেসের লালমনি এক্সপ্রেসের ১টি রেকের সাথে মিলে এই ৪টি রেক এই ৪টি ট্রেন শেয়ার করে চলে।

## তথ্যসূত্র

## বহিঃসংযোগ

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
বিষয়শ্রেণী:২০১১-এ চালু রেল পরিষেবা
আলী আজগর

**আলী আজগর** (মৃত্যু: ১৬ জুলাই ২০২০) একজন বাংলাদেশি বিজ্ঞানী ও সাহিত্যিক ছিলেন। তিনি ২০১২ সালে বিজ্ঞান ও প্রযুক্তিতে বাংলা একাডেমি পুরস্কার লাভ করেন।
তিনি ছিলেন বাংলাদেশে বিজ্ঞানচর্চা আন্দোলনের অন্যতম পথিকৃৎ। গবেষণা ও শিক্ষকতার পাশাপাশি বিজ্ঞান ক্লাব গড়ে বিজ্ঞানচর্চার আন্দোলনে অগ্রণী ভূমিকা পালন করেন তিনি।

## শিক্ষা
আসগর ১৯৬০ সালে ঢাকা বিশ্ববিদ্যালয় থেকে বিএসসি এবং ১৯৬২ সালে এমএসসি ডিগ্রি অর্জন করেন। ১৯৭০ সালে ইংল্যান্ডের সাউদাম্পটন বিশ্ববিদ্যালয় থেকে পিএচডি ডিগ্রি অর্জন করেন। বুয়েটে দীর্ঘদিন অধ্যাপনা করেছেন। বিশ্বের বিভিন্ন বিশ্ববিদ্যালয়ে অতিথি শিক্ষক হিসেবেও পদার্থবিজ্ঞান শিক্ষা দিয়েছেন তিনি।

## পেশা
অধ্যাপক আলী আসগর গণবিশ্ববিদ্যালয়ের মেডিকেল ফিজিক্স ও বায়োমেডিকেল ইঞ্জিনিয়ারিং বিভাগের প্রধান ছিলেন। বাংলাদেশ প্রকৌশল বিশ্ববিদ্যালয়ের ডিন হিসেবেও দায়িত্ব পালন করেছেন তিনি। বাংলাদেশ একাডেমি অব সায়েন্সস-এর ফেলো এবং বাংলাদেশ জার্নাল অব ফিজিক্স-এর চিফ এডিটর ছিলেন। একসময়ে শিশু কিশোরদের সাংস্কৃতিক সংগঠন খেলাঘরের চেয়ারপারসনের দায়িত্ব পালন করেছেন। খেলাঘর আন্দোলনকে বিকশিত করতে আলী আসগরের অবদান অনন্য। বিজ্ঞান খেলাঘরের প্রতিষ্ঠাতাও ছিলেন। মৃত্যুর আগ পর্যন্ত খেলাঘরের প্রধান উপদেষ্টা ছিলেন তিনি।

## লেখক
বিজ্ঞান বিষয়ক একাধিক বইয়ের লেখক তিনি। তার লেখা বই: ‘সময় প্রসঙ্গে’, ‘ভাষা ও বিজ্ঞান’, ‘বিজ্ঞান প্রতিদিন’, ‘বিজ্ঞানের বিচিত্র জগত থেকে’, ‘বিজ্ঞানের মজার প্রজেক্ট’, ‘বিজ্ঞান ও সমাজ’, ‘বিজ্ঞান ও প্রযুক্তির বিকাশের পথে’, ‘পরিবেশ ও বিজ্ঞান’, ‘বিজ্ঞানের দিগন্তে’, ‘বিজ্ঞান আন্দোলন’।
দেশি- বিদেশি বিভিন্ন জার্নালে তার লেখা শতাধিক গবেষণা প্রবন্ধ প্রকাশিত হয়েছে।
## পুরস্কার
* ২০১২ সালে বিজ্ঞান ও প্রযুক্তিতে বাংলা একাডেমি পুরস্কার
* বিজ্ঞানে অবদানের জন্য ড. মনিরুজ্জামান স্বর্ণপদক
* বিজ্ঞানবিষয়ক লেখালেখির জন্য ড. কুদরত-ই-খুদা স্বর্ণপদক
* দেশে বিজ্ঞানকে জনপ্রিয় করার ক্ষেত্রে ডিপ্লোমা ইঞ্জিনিয়ার্স অ্যাসোসিয়েশন স্বর্ণপদক
* বিজ্ঞান ও প্রযুক্তি ক্ষেত্রে মার্কেন্টাইল ব্যাংক স্বর্ণপদক 

## মৃত্যু
তিনি ১৬ জুলাই ২০২০ রাজধানী ঢাকার একটি হাসপাতালে মৃত্যুবরণ করেন। দীর্ঘদিন ধরে মস্তিষ্কজনিত রোগে ভুগছিলেন। বয়স হয়েছিল ৮০ বছর। তিনি স্ত্রী ও দুই ছেলে রেখে গেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সাহিত্যিক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:বাঙালি লেখক
কটকের যুদ্ধ (১৭৪২)

**কটকের দ্বিতীয় যুদ্ধ** ১৭৪২ সালে বর্তমান ভারতের ওড়িশা রাজ্যের কটকে বাংলার নবাব কর্তৃক নিযুক্ত উড়িষ্যার শাসনকর্তা শেখ মাসুম পানিপথী এবং মারাঠাদের মধ্যে সংঘটিত হয়। যুদ্ধে মারাঠারা জয়লাভ করে এবং শেখ মাসুম নিহত হন। মারাঠারা কটক দখল করে নেয়।

## পটভূমি

১৭৪২ সালে ভাস্কর পণ্ডিতের নেতৃত্বে ৪০,০০০ মারাঠা অশ্বারোহী সৈন্য বাংলা আক্রমণ করে এবং বিভিন্ন অঞ্চলে লুটতরাজ শুরু করে। তারা এমনকি বাংলার তদানীন্তন রাজধানী মুর্শিদাবাদেও হানা দেয়। বাংলার নবাব আলীবর্দী খান কাটোয়ার যুদ্ধে মারাঠাদের মূল ঘাঁটিতে আক্রমণ করেন এবং তাদেরকে পরাজিত করে বাংলা থেকে বিতাড়িত করেন। পরাজিত মারাঠারা পশ্চাৎপসরণ করে এবং উড়িষ্যা প্রদেশে প্রবেশ করে।

## যুদ্ধের ঘটনাবলি

মারাঠারা উড়িষ্যার রাজধানী কটকের দিকে অগ্রসর হয়। এসময় উড়িষ্যার প্রাদেশিক শাসনকর্তা ছিলেন শেখ মাসুম পানিপথী। তিনি সসৈন্যে মারাঠা আক্রমণকারীদের বাধাদানের জন্য অগ্রসর হন। কিন্তু কটকের নিকটে সংঘটিত যুদ্ধে তিনি পরাজিত ও নিহত হন। এরপর বিজয়ী মারাঠা বাহিনী কটকসহ সমগ্র উড়িষ্যা জুড়ে তাদের নিয়ন্ত্রণ প্রতিষ্ঠা করে।

## ফলাফল

মারাঠাদের হাতে শেখ মাসুমের পতনের সংবাদ পেয়ে নবাব আলীবর্দী স্বয়ং সসৈন্যে উড়িষ্যার দিকে অগ্রসর হন। তার আগমনের সংবাদ পেয়ে মারাঠারা ভয় পেয়ে যায় এবং পশ্চাৎপসরণের সিদ্ধান্ত নেয়। ১৭৪২ সালের ডিসেম্বরের মধ্যে আলীবর্দী উড়িষ্যা থেকে মারাঠাদের সম্পূর্ণরূপে বিতাড়িত করতে সক্ষম হন।

## আরো দেখুন

* কটকের যুদ্ধ (১৭৪১)
* কটকের যুদ্ধ (১৭৪৯)

## তথ্যসূত্র

বিষয়শ্রেণী:ভারতের ইতিহাস
কটকের যুদ্ধ (১৭৪৯)

**কটকের তৃতীয় যুদ্ধ** ১৭৪৯ সালের মে মাসে বর্তমান ওড়িশার কটকে বাংলার নবাব আলীবর্দী খান ও মারাঠাদের মধ্যে সংঘটিত হয়। যুদ্ধটিতে মারাঠারা পরাজিত হয় এবং পশ্চাৎপসরণ করে। এর ফলে মারাঠাদের দখলকৃত উড়িষ্যার তৎকালীন রাজধানী কটক ও এর পার্শ্ববর্তী অঞ্চলসমূহ আলীবর্দী পুনর্দখল করতে সক্ষম হন।

## আরো দেখুন

* কটকের যুদ্ধ (১৭৪১)
* কটকের যুদ্ধ (১৭৪২)

## তথ্যসূত্র

বিষয়শ্রেণী:বাংলার ইতিহাস
মালামাল উইকলি

***মালামাল উইকলি*** একটি ২০০৬ সালের বলিউড নির্মিত হাস্যরসাত্মক হিন্দি চলচ্চিত্র যার পরিচালক ছিলেন প্রিয়দর্শন।

## কাহিনী
রুক্ষশুষ্ক লাহোলি গ্রামের লীলারাম একমাত্র শিক্ষিত লোক যে লটারি টিকিট বিক্রয় করে। গোটা গ্রামের সকলেরই অর্থনৈতিক অবস্থা শোচনীয়, তাদের সবকিছু বন্ধক পড়ে আছে গ্রামপ্রধান জমিদারনী ঠাকুরাইনের কাছে। ঠাকুরাইন চায় গ্রামের সকলেই তার কাছে আমৃত্যু গোলামী করুক। লীলা হঠাৎ জানতে পারে তার কাছ থেকে কেনা মালামাল উইকলি কোম্পানির লটারির একটি টিকিট প্রথম পুরস্কার জিতেছে। সেটি কেটেছে এন্টনি বলে স্থানীয় এক মদ্যপ ব্যক্তি। লীলা এন্টনির বাড়িতে যায় এবং আবিষ্কার করে সে মারা গেছে। লটারির টিকিটটা হস্তগত করতে যাবে এমন সময় আরেক গ্রামবাসী দুধ বিক্রেতা বল্লু সেখানে উপস্থিত হয়। দুজনে স্থির করে লটারির এক কোটি টাকা পুরস্কার তারা ভাগ করে নেবে। এন্টনির বোন মেরি তার পরিবার নিয়ে একই সময় হাজির হয় এবং বাধ্য হয়ে তাদের সব খুলে বলতে হয়। এভাবে গ্রামের প্রায় সকলেই জেনে যায় লটারির কথা ও সকলকেই ভাগীদার করতে বাধ্য হয় লীলা এবং বল্লু। বল্লুর মেয়ে সুখমনির প্রতি স্থানীয় যুবক কানহাইয়া দুর্বল, সে চায় তাকে বিবাহ করতে কিন্তু বল্লু জানায় হাতে টাকা এলেই বিবাহ হবে। ইতোমধ্যে লটারি কোম্পানীর ইনস্পেকটর আসে গ্রামে। বল্লু পরিকল্পনামাফিক এন্টনি সেজে তার সঙ্গে কথা বলে। ইনস্পেকটর আশ্বাস দিয়ে যায় যে তাড়াতাড়ি টাকা চলে আসবে। এন্টনির লাশ লুকিয়ে ফেলার প্রচেষ্টায় লীলা, বল্লু ও কানহাইয়া ব্যর্থ হলে তারা স্থানীয় চার্চের কর্মী জোসেফের কাছে যায় এবং লাশ কবরস্থ করা হয়। ঠাকুরাইনের ভাই বাজে ওরফে বাজবাহাদুর কিন্তু জেনে ফেলে গ্রামবাসীদের এই কাণ্ড কারখানা। সে কাউকে না জানাবার পরিবর্তে চায় সুখমনিকে বিয়ে করতে। কানহাইয়া রাজী না হলে গোলমালের সৃষ্টি হয় এবং সকল গ্রামবাসী হতাশ হয়ে পড়ে। কানহাইয়ার পিতা চোখা বাধ্য হয়ে ছেলেকে আটকে রাখে টাকা না আসার আগে পর্যন্ত কিন্তু কানহাইয়া পালিয়ে যায় ও বাজেকে মারার মতলব করে। লীলা, চোখা, বল্লু ও জোসেফ বিয়ে পিছিয়ে দেওয়ার প্রস্তাব করে ও বাজেকে ধরে আটকে রাখার অভিপ্রায়ে হানা দেয় বাজের আস্তানায়। অন্যদিকে পাশের গ্রামের কিছু লোক তাদের ব্যক্তিগত রাগের কারণে বাজের বন্ধু গুল্লুকে ধরে আনতে আসে। অন্ধকারে ভুলবশত তারা বাজেকে ধরে নিয়ে যায় আর বল্লুরা জোসেফকেই বাজে ভেবে ধরে পেটাতে থাকে ভুল করে। টাকার ডিমান্ড ড্রাফট নিয়ে ইনস্পেকটর এলে গ্রামে আনন্দের বন্যা বয়ে যায় কিন্তু ঠাকুরাইন ও বাজে সেসময় এসে জানায় তারা সমস্ত কিছু ফাঁস করে দেবে লটারি ইনস্পেকটরের কাছে। তাদের আটকাবার জন্যে গোটা গ্রাম পিছু নেয় ঠাকুরাইনের। শেষে ইনস্পেকটরের গাড়ির ধাক্কায় জলে ডুবে যায় ঠাকুরাইন। গ্রামের লোক সকলেই জানায় এ বিষয়টা চেপেই রাখা হবে। ইনস্পেকটর শহরে ফিরে যান। আর গ্রামে এন্টনির মূর্তি প্রতিষ্ঠা হয়, যার টাকায় সমস্ত গ্রামবাসীর জীবনে সুখ স্বাচ্ছন্দ্য নেমে আসে।

## অভিনয়
* কানহাইয়া - রিতেশ দেশমুখ
* লীলারাম - পরেশ রাওয়াল
* বল্লু - ওম পুরি
* জোসেফ - শক্তি কাপুর
* বাজে - রাজপাল যাদব
* ঠাকুরাইন - সুধা চন্দ্রন
* লটারি ইনস্পেকটর - আরবাজ খান
* চোখেলাল - আশরানী
* সুখমনি - রিমা সেন

## সংগীত

## তথ্যসূত্র

বিষয়শ্রেণী:২০০৬-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় হাস্যরসাত্মক চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:ব্রিটিশ চলচ্চিত্রের ভারতীয় পুনর্নির্মাণ
প্রতাপগড়ের যুদ্ধ

**প্রতাপগড়ের যুদ্ধ** ১৬৫৯ সালের ১০ নভেম্বর বর্তমান ভারতের মহারাষ্ট্র রাজ্যের সাতারা শহরের নিকটে প্রতাপগড়ের দুর্গে মারাঠা রাজা শিবাজীর সৈন্যবাহিনী এবং বিজাপুরের সেনাপতি আফজাল খানের সৈন্যবাহিনীর মধ্যে সংঘটিত হয়। মারাঠারা সংখ্যাস্বল্পতা সত্ত্বেও বিজাপুরি বাহিনীকে পরাজিত করতে সক্ষম হয়। এটি ছিল কোনো প্রধান আঞ্চলিক শক্তির বিরুদ্ধে মারাঠাদের প্রথম বিজয়। মারাঠা দস্যু শিবাজী বিশ্বাসঘাতকতা করে বিজাপুরের সেনাপতি আফজাল খানের সাথে, এই বিশ্বাসঘাতকতা ও ছল, চাতুরির আশ্রয় নিয়ে সে যুদ্ধে জয়ী হয়।

## আরো দেখুন

## তথ্যসূত্র

বিষয়শ্রেণী:মহারাষ্ট্রের ইতিহাস
বিষয়শ্রেণী:মহাবালেশ্বর
বিষয়শ্রেণী:কর্ণাটক
পিটার থঙ্গরাজ

থাম্ব|পিটার থঙ্গরাজ - একজন প্রাক্তন ভারতীয় ফুটবল খেলোয়াড়
**পিটার থঙ্গরাজ** (২৪ ডিসেম্বর ১৯৩৫ - ২৪ নভেম্বর ২০০৮) একজন প্রাক্তন ভারতীয় ফুটবল খেলোয়াড়। থঙ্গরাজ ১৯৫৬ এ মেলবোর্ন ও ১৯৬০ রোম অলিম্পিকে ভারতীয় ফুটবল দলের সদস্য ছিলেন। ১৯৫৮ এ উনি এশিয়ার শ্রেষ্ঠ গোলরক্ষক নির্বাচিত হন। ১৯৬৭ সালে তাকে অর্জুন পুরস্কারে ভূষিত করা হয়।

## তথ্যসূত্র

বিষয়শ্রেণী:ভারতীয় ফুটবলার
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:১৯৬২ এশিয়ান গেমসের ফুটবলার
বিষয়শ্রেণী:১৯৬৬ এশিয়ান গেমসের ফুটবলার
বিষয়শ্রেণী:১৯৩৫-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:অর্জুন পুরস্কার প্রাপক
বিষয়শ্রেণী:১৯৫৬ গ্রীষ্মকালীন অলিম্পিকের ফুটবলার
বিষয়শ্রেণী:ফুটবলে এশিয়ান গেমস পদক বিজয়ী
বিষয়শ্রেণী:১৯৫৮ এশিয়ান গেমসের ফুটবলার
বিষয়শ্রেণী:১৯৬২ এশিয়ান গেমসের পদক বিজয়ী
বিষয়শ্রেণী:ইস্টবেঙ্গল ক্লাবের খেলোয়াড়
বিষয়শ্রেণী:পুরুষ ফুটবল গোলরক্ষক
তানিয়া সচদেব

**তানিয়া সচদেব** (জন্ম ২০ আগস্ট ১৯৮৬) একজন ভারতীয় দাবা খেলোয়াড় যিনি ফিডের মহিলা গ্রান্ডমাস্টার উপাধি জয় করেছেন। তিনি দুইবার ২০০৬ ও ২০০৭ সালে  ভারতীয় মহিলা দাবা চ্যাম্পিয়ন, একবার ২০০৭ সালে  এশীয় মহিলা দাবা চ্যাম্পিয়ন এবং তিনবার ২০১৬, ২০১৮  এবং ২০১৯ সালে  এবং বর্তমান কমনওয়েলথ মহিলা দাবা চ্যাম্পিয়ন। তিনি দাবার উপস্থাপক এবং ভাষ্যকারের কাজও করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:দাবার নারী গ্র্যান্ডমাস্টার
বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
বিষয়শ্রেণী:২০১০ এশিয়ান গেমসের দাবাড়ু
বিষয়শ্রেণী:দিল্লির নারী ক্রীড়াবিদ
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:অর্জুন পুরস্কার প্রাপক
বিষয়শ্রেণী:ভারতীয় নারী দাবাড়ু
বিষয়শ্রেণী:দাবার আন্তর্জাতিক মাস্টার
বিষয়শ্রেণী:দিল্লির ব্যক্তি
বিষয়শ্রেণী:২১শ শতাব্দীর ভারতীয় নারী ক্রীড়াবিদ
ভোজপুরের যুদ্ধ

**ভোজপুরের যুদ্ধ** ১৭৪৫ সালের ৩০ জুন তদানীন্তন বাংলার নবাব কর্তৃক শাসিত বিহারের ভোজপুরের নিকটে নবাব আলীবর্দী খানের সৈন্যবাহিনী এবং নবাবের বিদ্রোহী আফগান সেনাপতি গোলাম মুস্তফা খানের সৈন্যদলের মধ্যে সংঘটিত হয়। যুদ্ধে বিদ্রোহী আফগানরা শোচনীয়ভাবে পরাজিত হয়, এবং তাদের নেতা গোলাম মুস্তফা নিহত হন। গোলাম মুস্তফার ছেলে মুর্তজা খানের নেতৃত্বে আফগান বিদ্রোহীরা পশ্চাৎপসরণ করে।

## আরো দেখুন

## তথ্যসূত্র

বিষয়শ্রেণী:বাংলার ইতিহাস